Noz Mahauz contesse de Nevers: faisions assavoir à tous ceulx qui.............. Messire Jofroiz de Bulli mareschaut de Nevers, qui mort est oust donet sa filie Ysabeau..... à Monsignor Guiom Berchart, chevalier, et oust donet en mariage à celi Ysabeau la terre que il..... Borbonois en fie de monseignior Archembaut lo seignior de Borbon, et la terre que il tenoit à ses... près de Borbon l’ausier qui estoit do fie Symonin de Luzy, les quex terres cil diu seignior tenoit,.... avoient prises et mises en lour main, si con il disoient, pour ce que cil seignior disoient que il ne les avoit données à celui Jofroi de Bulli josque à sa vie, et cum cis Guis Berchars et cele Ysabiaus sa femme, leq..... après sa mort, celui Jofroi à nostre amie et à nostre faele, à Adeline la Mareschaude de Nevers, et à Jehan, et à Jofroiz ses fils, que il lor garentissent celes terres dessus nommées, où que il lor rendissent droite partie des choses à celui Joffroi de Bulli Mareschaut. A la parfim fut accordé entraux à telle maniere que cel Adeline la Marechaude por bien et por pays metre entr’aus dona à celui Guion et à cele Ysabiau sa filie por leschange de celle terre dessus nommée, quque ale avoit es molins do Mex, qui sient sur la rivière de Nevre, et quque ale avoit o disme de vin de Nannai, san ce que li moine de S. Nicholas près d’Entraiem y doivent prendre chacun an quittement et delivrement, senz nul contredit, en la cue et o pressoi dis muis de vin à la mesure d’Aucurre por les moone quo cil Jofroiz de Bully avoit faite es devandiz moines, à tenir et à avoir perduraublement de celui Guion, et de cele Ysabeau, et de lur hoirs à tot jour en eschange de ces terres que cil Jofroiy devandit avoit doné en mariage à celi Ysabiau. Lesques terres et cele Ysabiaus sa femme ont quitez devant nox et de Adeline à celui Jofroiz, et lur hoirs à totans que jamais ne les porront rien demander, et cil Jehan et cil Joffroiz voissirent, et erent cele compensation que cele Adeline les avoit faite por la terre devant dite, et quitterent celui Guion et cele Ysabiau à lur hoirs à tot jours sauve droit eschoire. Et nox Mahaux contesse de Nevers dessus nommée, à la requeste de tot ceans qui sont dessus nommez, avons fait sceeller ces lettres de nostre saiaul, en tesmoin de vérité. Ce fu fait à Murat dessus Billi, le mardi prochiene empres la mi- karoimme en l’an de Nostre-Segnior mil et does cens et cinquante, ou mois de mars.